***Az Európai Parlament és a Tanács 648/2012/EU Rendelete (2012. július 4.) a tőzsdén kívüli származtatott ügyletekről, a központi szerződő felekről és a kereskedési adattárakról (EMIR) 9. cikk (1) bekezdésében meghatározott jelentéstételi kötelezettség alóli mentesülés***

Az Európai Parlament és a Tanács 648/2012/EU Rendelete (2012. július 4.) a tőzsdén kívüli származtatott ügyletekről, a központi szerződő felekről és a kereskedési adattárakról (**EMIR**) 9. cikk (1) bekezdésében meghatározott jelentéstételi kötelezettség alóli mentesüléshez a mentesülés igénybevételére vonatkozó bejelentés és a mentesülési feltételek igazolása szükséges a Magyar Nemzeti Bank (**MNB**) felé.

A bejelentést az ügyletekkel érintett csoporttagoknak szintén szükséges megtenni a székhelyük szerinti tagállam illetékes hatóságai felé. Amennyiben sem az illetékes hatóság(ok), sem MNB nem emel kifogást a bejelentés beérkezésétől számított 3 hónapon belül, alkalmazható az EMIR szerinti mentesülés.

Az MNB a mentesség alkalmazhatóságával kapcsolatban tájékoztató levelet küld a bejelentő társaság számára.

Ahhoz, hogy az EMIR hivatkozott cikkében rögzített feltételek teljesülését az MNB teljeskörűen meg tudja vizsgálni, az alábbi dokumentumokat szükséges **papír alapon** benyújtani az MNB számára:

* A bejelentést () kitöltve és a bejelentő társaság által cégszerűen aláírva;
* A központosított kockázatértékelési, kockázatmérési és kockázatellenőrzési eljárások szabályzatát, szabályzatait magyar vagy angol nyelven;
* A csoport legutolsó lezárt éves konszolidált beszámolóját magyar vagy angol nyelven.

A csoport utolsó lezárt éves konszolidált beszámolójának benyújtása *elektronikus* formában, e-mailen keresztül is lehetséges az emir@mnb.hu e-mail címre. Ebben az esetben nem szükséges ennek a dokumentumnak a postán való megküldése.

Az MNB felhívja a bejelentő társaság figyelmét, hogy az EMIR 9. cikk (1) bekezdésében meghatározott jelentéstételi kötelezettség alóli mentesülés iránti bejelentést akkor tudja **teljeskörűen beérkezettnek tekinti, amennyiben minden szükséges dokumentumot postai úton, papír alapon megküldésre kerül az MNB részére.**

Kérjük, hogy a fenti dokumentumokat az alábbi címre küldjék:

***Magyar Nemzeti Bank***

Krisztina körút 6.

Budapest

H-1122

HUNGARY